ਜੇਰਾ
ਜੇਰਾ (ਜਾਂ ਜਿਗਰਾ, ਹਿੰਮਤ, ਦਲੇਰੀ) ਮਨੁੱਖੀ ਸ਼ਖ਼ਸੀਅਤ ਦਾ ਇੱਕ ਅਜਿਹਾ ਗੁਣ ਹੈ ਜੋ ਮਨੁੱਖ ਨੂੰ ਜ਼ਿੰਦਗੀ ਦੀਆਂ ਕਠੋਰਤਾਵਾਂ, ਭਿਅੰਕਰ ਸਥਿਤੀਆਂ ਦੇ ਖ਼ਿਲਾਫ਼ ਲੜਨ ਦੀ ਸਮਰੱਥਾ ਦਾ ਸੋਮਾ ਹੁੰਦਾ ਹੈ। ਪੰਜਾਬੀ ਕਿੱਸਾਕਾਰ ਹਾਸ਼ਮ ਸ਼ਾਹ ਇਸ ਦੀ ਅਹਿਮੀਅਤ ਨੂੰ ਦ੍ਰਿੜ ਕਰਦਿਆਂ ਲਿਖਦਾ ਹੈ: ਹਾਸ਼ਮ ਫ਼ਤਹਿ ਨਸੀਬ ਉਹਨਾਂ ਨੂੰ ਜਿਹਨਾਂ ਹਿੰਮਤ ਯਾਰ ਬਣਾਈ। ਇਸ ਗੁਣ ਦੇ ਧਾਰਨੀ ਲੋਕ ਬਹਾਦਰ ਜਾਂ ਦਲੇਰ ਅਖਵਾਉਂਦੇ ਹਨ ਅਤੇ ਜਿਹਨਾਂ ਕੋਲ ਇਹ ਗੁਣ ਨਹੀਂ ਹੁੰਦਾ ਉਹਨਾਂ ਨੂੰ ਡਰਪੋਕ ਕਿਹਾ ਜਾਂਦਾ ਹੈ।